El col·legi González Gallarza celebra la VIII Jornada de Portes Obertes
07/05/2003 18:40:00

# El col·legi González Gallarza celebra la VIII Jornada de Portes Obertes

*   07/05/2003 18:40:00
*   [Imprimir](#)
*   Compartir
*    https://www.alaquas.org/documento.asp?id\_do=8577

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8577%2F0&title=Ajuntament%20d%27Alaqu%C3%A0s.%20Premsa.El%20col%C2%B7legi%20Gonz%C3%A1lez%20Gallarza%20celebra%20la%20VIII%20Jornada%20de%20Portes%20Obertes)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8577/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8577/8577_Form_4.jpg)](https://www.alaquas.org/ficheros/documentos/2003/2/8577/8577_Form_10.jpg "<a href='https://www.alaquas.org/ficheros/documentos/2003/2/8577/8577_Form_10.jpg' target=_blank><i class='fa fa-external-link' aria-hidden='true'></i>.El col·legi González Gallarza celebra la VIII Jornada de Portes Obertes</a>")

La jornada s'ha realitzat el dimecres 7 de maig i ha hagut tot tipus d'activitats, tallers i demostracions per a les i els visitants

Centenars de mares i pares guiats per les seues filles i fills han visitat al llarg de la vesprada del dimecres 7 de maig les instal·lacions del col·legi públic González Gallarza d'Alaquàs en la VIII Jornada de Portes Obertes que ha celebrat aquest centre escolar.

Exposicions de treballs i fotografies, activitats gimnàstiques, degustacions, tallers i jocs populars han compost aquesta jornada festiva que el col·legi González Gallarza celebra anualment a fi que siguen les i els escolars els que ensenyen les seues mares i pares el centre educatiu i algunes de les moltes activitats que exerceixen en les seues aules.

La jornada, que s'ha perllongat des de les 15 a les 17 hores, ha comptat també amb la presència de l'Alcalde d'Alaquàs, Jorge Alarte i la directora del centre, Pilar Vicente, els quals han fet un recorregut pels diferents pavellons en les aules dels quals s'han exposat els diferents treballs realitzats per les i els alumnes.

Tant al pavelló d'educació infantil com al pavelló central les aules han albergat exposicions de manualitats i fotografies de diferents actes de la vida escolar. L'AMPA del centre també ha participat activament en aquesta jornada amb una exposició de les seues activitats i oferint una degustació de pastes de diversos països del món.  Al gimnàs s'han realitzat també demostracions gimnàstiques i al pati han tingut lloc diferents jocs populars. El nou saló d'actes ha acollit  videoprojeccions i actuacions de play-back.